CELEX: C2007/056/50
Language: bg
Date: 2007-03-10 00:00:00
Title: Дело T-231/04: Решение на Първоинстанционния съд от 17 януари 2007 г. — Република Гърция/Комисия ( Иск за отмяна — Общо дипломатическо представителство в Абуджа (Нигерия) — Изпълнение на задължение чрез прихващане — Регламенти (ЕО, Евратом) № 1605/2002 и 2342/2002 — Принцип за добросъвестност в международното публично право )

10.3.2007   
            
            
               BG
            
            
               Официален вестник на Европейския съюз
            
            
               C 56/26
            
         Решение на Първоинстанционния съд от 17 януари 2007 г. — Република Гърция/Комисия
   (Дело T-231/04) (1)
   
   („Иск за отмяна - Общо дипломатическо представителство в Абуджа (Нигерия) - Изпълнение на задължение чрез прихващане - Регламенти (ЕО, Евратом) № 1605/2002 и 2342/2002 - Принцип за добросъвестност в международното публично право“)
   (2007/C 56/50)
   Език на производството: гръцки
   Страни
   
      Ищец: Република Гърция (представители: P. Mylonopoulos и V. Kyriazopoulos)
   
      Ответник: Комисия на Европейските общности (представители: D. Triantafyllou и F. Dintilhac)
   Предмет
   Искане за отмяна на акта от 10 март 2004 година, с който Комисията е изпълнила свое задължение чрез прихващане на суми, дължими от Република Гърция в резултат на нейното участие в проекти за недвижими имоти относно дипломатическото представителство на Комисията, както и на някои държави-членки на Европейския съюз в Абуджа (Нигерия).
   Диспозитив
   
               1)
            
            
               Становището на Правната служба на Съвета от 26 юни 1998 година, представено от Република Гърция в Приложение № 12 към исковата молба, е оттеглено от делото.
            
         
               2)
            
            
               Искът се отхвърля.
            
         
               3)
            
            
               Република Гърция се осъжда да заплати съдебните разноски.
            
         
      (1)  ОВ C 179, 10.7.2004 г. (предишно дело С-189/04).